OpenLLM-France/wikimedia huggingface dataset:
# Cosmos 421

Cosmos 421 (en ciríl·lic, Космос 421) va ser un satèl·lit artificial militar soviètic pertanyent a la classe de satèl·lits DS (de tipus DS-P1-Yu) i llançat el 19 de maig de 1971 mitjançant un coet Kosmos-2I des del cosmòdrom de Plesetsk.

## Objectius

Cosmos 421 va ser part d'un sistema de satèl·lits utilitzats com a objectius de prova per al sistema de radars antibalístics soviètics. Els satèl·lits del tipus DS-P1-Yu van ser desenvolupats per V. M. Kovtunenko en la OKB-586 i van ser utilitzats fins a 1978, amb un total de 78 llançaments.
El propòsit declarat per la Unió Soviètica davant l'Organització de les Nacions Unides al moment del llançament era realitzar "recerques de l'atmosfera superior i l'espai exterior".

## Característiques

El satèl·lit tenia una massa de 400 kg (encara que altres fonts indiquen 325 kg) i va ser injectat inicialment en una òrbita amb un perigeu de 283 km i un apogeu de 492 km, amb una inclinació orbital de 71 graus i un període de 91,99 minuts.
Cosmos 421 reentrà en l'atmosfera el 8 de novembre de 1971.

## Referències

* 1 2 «Cosmos 421». [Consulta: 16 novembre 2009].
* 1 2 «SPACECRAFT SCOREBOARD 1971 PART ONE». flightglobal. p. 147.
* 1 2 3 «DS-P1-Yu». [Consulta: 16 novembre 2009].
* ↑ «COSMOS 421». [Consulta: 16 novembre 2009].
# Cosmos 221

Cosmos 221 (en ciríl·lic, Космос 221) va ser un satèl·lit artificial militar soviètic pertanyent a la classe de satèl·lits DS (de tipus DS-P1-Yu) i llançat el 24 de maig de 1968 mitjançant un coet Kosmos-2I des del cosmòdrom de Plesetsk.

## Objectius

Cosmos 221 va ser part d'un sistema de satèl·lits utilitzats com a objectius de prova per al sistema de radars antibalístics soviètics. Els satèl·lits del tipus DS-P1-Yu van ser desenvolupats per V. M. Kovtunenko en la OKB-586 i van ser utilitzats fins a 1978, amb un total de 78 llançaments.
El propòsit declarat per la Unió Soviètica davant l'Organització de les Nacions Unides al moment del llançament era realitzar «recerques de l'atmosfera superior i l'espai exterior».

## Característiques

El satèl·lit tenia una massa de 400 kg (encara que altres fonts indiquen 250kg). El satèl·lit va ser injectat inicialment en una òrbita amb un perigeu de 220 km i un apogeu de 2108 km, amb una inclinació orbital de 48,4 graus i un període de 108,3 minuts.
Cosmos 221 reentrà en l'atmosfera el 31 d'agost de 1969.

## Referències

* 1 2 «COSMOS 221 LAUNCHED». flightglobal. p. 869.
* 1 2 «Cosmos 221». [Consulta: 4 novembre 2009].
* 1 2 3 4 «DS-P1-Yu». [Consulta: 4 novembre 2009].
* ↑ «COSMOS 221». [Consulta: 4 novembre 2009].
# Cosmos 359

La missió Cosmos 359 o Kosmos-359 va ser un fallit intent soviètic d'enviar una sonda espacial no tripulada al planeta Venus.El llançament es va efectuar el 22 d'agost de 1970 i es creu que entre els seus objectius estava el de fer aterrar en la supercicie de Venus una sonda similar a la de la missió Venera 7, que havia estat llançada 5 dies abans (el 17 d'agost de 1970). Una fallada en l'última etapa va deixar a la nau atrapada en una òrbita el·líptica al voltant de la Terra, romanent en aquesta òrbita inestable durant 410 dies fins que finalment es va produir el seu reentrada en l'atmosfera terrestre.Les missions del programa espacial soviètic amb destinació en l'òrbita terrestre rebien el nom Kosmos, mentre que les que tenien com a objectiu l'exploració de Venus es batejaven com Venera. El canvi de nom d'aquesta missió a Kosmos 359 va ser un intent d'ocultar el seu fracàs, en una època dominada per l'impacte mediàtic i publicitari de les missions Apol·lo de la NASA

## Fallada del coet

Al moment d'iniciar l'òrbita de transferència que portaria el vehicle espacial a Venus, l'última etapa del coet es va encendre tard i es va apagar massa aviat a causa d'una fallada en un transformador de corrent.

## Experiments

La Kosmos 359 transportava una gran varietat d'instruments científics, entre els quals s'incloïen un detector de vent solar, un detector de raigs còsmics i un baròmetre aneroide encarregat de mesurar la pressió de l'atmosfera de Venus.

## Referències

* ↑ ; Marov Soviet Robots in the Solar System. Praxis Publishing. ISBN 978-1-4419-7897-4.
* ↑ «NASA - NSSDC - Spacecraft - Details». nssdc.gsfc.nasa.gov. [Consulta: 17 desembre 2015].
* ↑ «Analysis of the orbit of 1970-65D, Cosmos 359 Rocket». Planetary and Space Science. DOI: 10.1016/0032-0633(74)90072-5.
* 1 2 3 National Aeronautics and Space Administration.

## Vegeu també

* Esfera d'Hill
* Cosmos (satèl·lit)
* Programa Sputnik
* Programa Venera
# Cotacachi

El Cotacachi és un volcà extingit de l'Equador, situat uns 80 km al nord de Quito, molt a prop de l'Imbabura. El cim s'eleva fins als 4.935 msnm.Forma part de la Reserva Ecològica Cotacachi-Cayapas i al vessant sud es pot visitar un antic cràter del volcà omplert d'aigua: el llac de Cuicocha amb dues distintives illes formades per doms de lava.
El poble proper de Cotacachi pren el seu nom del volcà.
Va ser escalat per primera vegada el 24 d'abril de 1880 per Edward Whymper, Jean-Antoine Carrel i Louis Carrel.

## Referències

* ↑ «Ecuador Ultra-Prominences - peaklist.org». [Consulta: 7 abril 2024].
* ↑ «Global Volcanism Program | Cotacachi» (en anglès). [Consulta: 7 abril 2024].
* ↑ Whymper, Edward. Travels Amongst the Great Andes of the Equator. John Murray, 1892, p.262.
# Còssifa del Cap

El còssifa del Cap (Cossypha caffra; syn: Dessonornis caffer) és una espècie d'ocell paseriforme de la família dels muscicàpids. Es troba a l'Àfrica oriental i austral, des de Sudan del Sud fins a Sud-àfrica. El seu hàbitat principal són els boscos tropicals i subtropicals de frondoses humits, tot i que s'ha adaptat a zones alterades per l'home (agrícoles i suburbials). El seu estat de conservació és considerat de risc mínim.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon estaria classificat dins del gènere Dessonornis. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 11.2, juliol 2021), no reconeixen aquest gènere i consideren les espècies que el componen dins del gènere Cossypha.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còssifa del Cap». Diccionari dels ocells del món. TERMCAT. [Consulta: 14 gener 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 700. ISBN 978-84-16728-37-4.
* ↑ BirdLife International. «Cape Robin-chat. Dessonornis caffer» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 14 gener 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
# Cyprinodon atrorus

Cyprinodon atrorus és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Nord-amèrica: Mèxic.

## Referències

* 1 2 «Cyprinodon atrorus» (en anglès). FishBase. Froese, Rainer; Pauly, Daniel (editors).
# Cyprinodon bovinus

Cyprinodon bovinus és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 5,6 cm de longitud total.

## Distribució geogràfica

Es troba a Nord-amèrica: Texas (Estats Units).

## Referències

* 1 2 «Cyprinodon bovinus» (en anglès). FishBase. Froese, Rainer; Pauly, Daniel (editors).
# Darja Švajger

Darja Švajger (nascuda el 16 de juny de 1965 a Maribor, Eslovènia, República Federal Socialista de Iugoslàvia) és una cantant eslovena.

## Carrera

Ella es va graduar en jazz i en cantant en solitari a Graz, Àustria. A més de la seva carrera a la música, ha participat en programes de la televisió nacional d'Eslovènia (EMA en 2002 i Eurolaul en 2003).

## El seu pas per Eurovisió

Švajger va representar al seu país en el Festival d'Eurovisió en dues ocasions: al 1995 a Dublín amb la cançó "Prisluhni Mi" ("Escolta'm") amb la qual va obtenir la 7a plaça amb 84 punts. Continua sent la millor plaça obtinguda pel país juntament amb el resultat del Festival de la Cançó d'Eurovisió 2001.
La segona vegada que va participar en aquest certamen, va ser el 1999 a Jerusalem amb la cançó "For A Thousand Years" ("Per mil anys") amb la qual va finalitzar en el 11° lloc amb 50 punts.

## Àlbums

* 1994: V objemu noči
* 1995: Prisluhni mi
* 1998: Trenutki
* 1999: Še tisoč let
* 2001: Plameni
* 2005: Najlepše uspešnice
* 2008: Moji obrazi
* 2013: Moji obrazi

## Referències

* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 81. ISBN 84-607-4162-1.
* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 89. ISBN 84-607-4162-1.
# Darius Songaila

Darius Songaila és un jugador de bàsquet lituà que en l'actualitat forma part de New Orleans Hornets de l'NBA. Va néixer el 14 de febrer de 1978 a Kapsukas, avui coneguda com a Marijampolė. Mesura 2,03 metres i juga d'aler pivot.
Ha estat peça clau en els últims anys a la selecció de bàsquet de Lituània, amb la qual va aconseguir l'or en 2003 a l'Eurobasket de Suècia. Prèviament, havia guanyat la medalla de bronze en les Olimpíades de Sydney 2000.
# David Carreras Solé

David Carreras Solé (Barcelona, 1961) és un director de cinema i realitzador de televisió barceloní. Casat amb l'actriu alemanya Jenny Jürgens des de 2015, ha fet la major part de la seva carrera com a realitzador a Alemanya.
Va debutar com a realitzador de televisió el 1999 amb la sèrie alemanya Mallorca - Suche nach dem Paradies, a la que seguí Die Wache (2001). El 2004 va dirigir el seu primer llargmetratge, Hipnos, amb la que fou nominat al premi al director novell al III Premis Barcelona de Cinema. A Espanya ha dirigit alguns episodis de les sèries d'èxit Hospital Central (2006) i El comisario (2008) abans de dirigir el seu segon llargmetratge Flors negres (2009), amb el que fou nominat a la Biznaga de Plata al Festival de Màlaga. Posteriorment ha continuat la seva carrera com a realitzador a la televisió alemanya, on ha dirigit episodis de les series Lena - Liebe meines Lebens (2011), In aller Freundschaft (2015) i Aktenzeichen XY... ungelöst! (2017).

## Filmografia

* Hipnos (2004)
* Flors negres (2009)

## Referències

* ↑ "El lobo", "Inconscientes" i "Cámara oscura", favorites als premis Barcelona de cinema, ccma.cat, 1 de febrer de 2005
* ↑ 'Flores negras', de David Carreras, clausura la sección oficial del certamen, Diario Sur, 25 d'abril de 2009
# Josep Parra i Martínez

Josep Parra i Martínez (Blanes, 28 d'agost de 1925 - Terrassa, 29 de febrer de 2016) fou un destacat futbolista català dels anys 40 i 50. Va ser internacional amb la selecció catalana i amb la selecció espanyola.

## Biografia

Malgrat néixer a Blanes, de jove es traslladà al barri del Poble Sec. Allí fou fitxat per l'amateur de la UE Poble Sec, passant posteriorment al primer equip. A continuació jugà al CE Júpiter. L'any 1945 fou contractat a una empresa de teixits de Terrassa, fet que feu que ingressés al Terrassa FC de Tercera Divisió. L'any 1947 el RCD Espanyol es feu amb els seus serveis, debutant el 18 de gener de 1948 davant l'Atlètic de Madrid. Inicialment, jugava com a centrecampista, però posteriorment passà a la posició de central, esdevenint un defensa extraordinari. En total jugà 12 temporades al conjunt blanc-i-blau (les dues darreres pràcticament sense jugar), disputant 216 partits de lliga, en els quals marcà un únic gol. El 1959 fitxà pel Cartagena, de Tercera Divisió, i l'any següent per la UE Sants, on es retirà.
Fou vuit vegades internacional A amb Espanya i disputà la fase final del Mundial de Brasil 1950, on jugà cinc partits, contra Xile, Anglaterra, Uruguai, Brasil i Suècia, essent un dels jugadors més destacats de l'equip, i fou triat en l'onze ideal de la competició. De fet, va ser el primer futbolista català a figurar en l'onze ideal d'un mundial. També jugà amb la selecció de Catalunya.
El 1968, la Federació Catalana de Futbol li entregà la medalla d'or, per la seva trajectòria.

## Trajectòria esportiva

* Col·legi Sant Pau del Camp
* UE Poble Sec
* CE Júpiter
* Terrassa FC
* RCD Espanyol: 1948-1959.
* Cartagena CF
* Unió Esportiva de Sants

## Referències

* ↑ «Ayer en Las Corts». Mundo Deportivo, 24-02-1950. [Consulta: 20 desembre 2012].
* ↑ «L'Espanyol plora la mort de l'històric jugador Josep Parra als 90 anys». 324.cat, 01-03-2016. [Consulta: 2 març 2016].
* ↑ «Fitxa de Parra». Periquito.cat. [Consulta: 9 abril 2019].
* 1 2 «El Kaiser de Sarrià». hallofameperico. [Consulta: 1r febrer 2015].
* ↑ «Sabies que?». UE Sants. Arxivat de l'original el 2019-04-04. [Consulta: 9 abril 2019].
* ↑ «L'Espanyol i el món del futbol donen l'últim adéu a Josep Parra». 324.cat, 01-03-2016. [Consulta: 2 març 2016].
* ↑ «Jose Parra Martínez». Mundo Deportivo, 23-11-1968. [Consulta: 1r febrer 2015].
# Associació de Federacions de Futbol de l'Azerbaidjan

L'Associació de Federacions de Futbol de l'Azerbaidjan (AFFA) (en àzeri: Azərbaycan Futbol Federasiyaları Assosiasiyası (AFFA)) és l'organisme encarregat de l'organització del futbol a l'Azerbaidjan, amb seu a Bakú. Va ser fundada el 1992 i està afiliada a la FIFA des de 1992 ia la UEFA des de 1994. S'encarrega de l'organització de la Lliga Premier i la Copa de l'Azerbaidjan, així com els partits de la Selecció de futbol de l'Azerbaidjan en les seves diferents categories.

## Enllaços externs

* Associació de Federacions de Futbol de l'Azerbaidjan - Lloc web oficial (àzeri) (anglès) (rus)
# Fox Racing

Fox Head Inc. és una empresa privada i marca de roba d'esports extrems estatunidenca, fundada el 1974, que va expandir el seu negoci desenvolupant roba per a motocròs i per mitjà del patrocini de pilots. Fox està dirigida pel seu fundador, Geoff Fox, i els seus fills, Greg i Pete Fox, i és propietat de l'empresa de capital d'inversió Altamont Capital Partners. La roba esportiva que Fox dissenya i distribueix es ven a tot el món.
El 2006, el pilot de Fox Ricky Carmichael va guanyar el Campionat AMA de supercross, mentre que el pilot James Stewart va guanyar el Campionat del Món de Supercross de la Federació Internacional de Motociclisme. Fox compta amb equips en diversos esports, com ara motocròs, BMX, surf, ciclisme de muntanya i surfesquí.

## Referències

* ↑ http://www.allbusiness.com/north-america/united-states-california-metro-areas/4076039-1.html
* ↑ «The History of Fox Air Shocks». Moto Cross History Museum. [Consulta: May 20, 2018].
* ↑ «Fox Head Names Former CEO Peter Fox Chief Creative Officer | SGB Media Online» (en anglès), 11-12-2014. [Consulta: 24 octubre 2021].
# Sebring

«Sebring» té aquests significats:
* Sebring (Florida), població dels Estats Units a l'estat de Florida
* Sebring (Ohio), població dels Estats Units a l'estat d'Ohio
* Circuit de Sebring, circuit d'automobilisme a Sebring, Florida, Estats Units
# Sebat bet gurage

Sebat bet gurage és el nom que rep el diasistema dialectal format pel txaha, l'ezha, el gumer, el gura, el gyeto i el muher, parlats a la Regió Gurage Occidental d'Etiòpia i inclosos, amb l'inor, el mesmes i el mesqan, dins les llengües gurage occidentals, branca de l'etiòpic meridional exterior.

## Dialectes

* Txaha: parlat a Emdibir (Etiòpia)
* Ezha: parlat a Agenna (Etiòpia)
* Gumer: parlat a Etiòpia
* Gura: parlat a les regions etiòpiques de Gura Megenase and Wirir
* Gyeto: parlat al sud de Ark'it', a K'abul i a K'want'e (Etiòpia)
* Muher: parlat a les regions de Muher i Aklil Wereda, a les muntanyes de la Regió Gurage Occidental (Etiòpia)

## Enllaços externs

* Entrada Sebat Bet Gurage a l'Ethnologue
# Sebastòpolis del Pont

Sebastòpolis (en grec antic Σεβαστόπολις, en llatí Sebastopolis) era una ciutat del Pont de situació desconeguda, descrita per Claudi Ptolemeu. Tal com aquest autor en parla, hauria estat situada al sud de Temiscura. Segons alguns, correspon a la moderna Sulusaray, un districte de la província de Tokat, a Turquia, però segurament era una altra població.

## Referències

* ↑ Smith, William (ed.). «1, 2. Sebastopolis». Dictionary of Greek and Roman Geography (1854). [Consulta: 30 maig 2021].

## Enllaços externs

* The Princeton Encyclopedia of Classical Sites (anglès)
* Catholic Encyclopedia (anglès)
# Santa-Lucia-di-Moriani

Santa-Lucia-di-Moriani (en cors Santa Lucia di Moriani) és un municipi francès, situat a la regió de Còrsega, al departament d'Alta Còrsega. L'any 1999 tenia 1.003 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 234 | 235 | 291 | 543 | 772 | 1.003 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Pasquin Poli | | |
| 2008- | Jean-Antoine Sanguinetti | | |
# Santa-Maria-Figaniella

Santa-Maria-Figaniella (en cors Santa Maria è Figaniedda) és un municipi francès, situat a la regió de Còrsega, al departament de Còrsega del Sud. L'any 1999 tenia 72 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 95 | 110 | 89 | 70 | 58 | 72 | 82 |

## Administració

Llista d'alcaldes :
| Període | Identitat | Partit | Qualitat |
| 2001- | Jean Ollandini | | |
# Santa-Maria-Siché

Santa-Maria-Siché (en cors Santa Maria è Sichè) és un municipi francès, situat a la regió de Còrsega, al departament de Còrsega del Sud. L'any 1999 tenia 357 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 493 | 537 | 461 | 439 | 355 | 357 |

## Administració

Llista d'alcaldes :
| Període | Identitat | Partit | Qualitat |
| 2001-2008 | François-Dominique Pelloni | | |

## Referències

* Paulu Matteiu Della Foata 1973, "Poesie Giocose in lingua vernacula della pieve d'Ornano"
# Serra de Sant Honorat

La serra de Sant Honorat és una muntanya situada al municipi de Peramola a la comarca de l'Alt Urgell, amb una elevació de 1.066 metres.
Aquest cim està inclòs al llistat dels 100 cims de la FEEC amb el nom de Sant Honorat.

## Referències

* ↑ Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Selecció britànica de pitch and putt

La selecció britànica de pitch and putt és l'equip que representa la Gran Bretanya a les competicions internacionals de pitch and putt a través de la ''British Pitch and Putt Association, un dels membres fundadors de l'Associació Europea de Pitch and Putt i de la Federació Internacional de Pitch and Putt.
L'actuació més destacada de la selecció britànica va ser l'any 1999, aconseguint el subcampionat d'Europa. A la Copa del Món van assolir la quarta posició a l'edició de 2008.

## Selecció nacional

Copa del Món :
| Any | Edició | Seu | Classificació |
| 2004 | 1a Copa del Món | Chia (Itàlia) | 5a posició |
| 2006 | 2a Copa del Món | Teià (Catalunya) | 7a posició |
| 2008 | 3a Copa del Món | Arnhem (Països Baixos) | 4a posició |
Campionat d'Europa :
| Any | Edició | Seu | Classificació |
| 1999 | 1r Campionat d'Europa | Chelmsford (Gran Bretanya) | 2a posició |
| 2001 | 2n Campionat d'Europa | Lloret de Mar (Catalunya) | 6a posició |
| 2003 | 3r Campionat d'Europa | McDonagh (Irlanda) | 6a posició |
| 2005 | 4t Campionat d'Europa | Overbetuwe (Països Baixos) | 4a posició |
| 2007 | 5è Campionat d'Europa | Chia (Itàlia) | 3a posició |
| 2010 | 6è Campionat d'Europa | Lloret de Mar (Catalunya) | 4a posició |

## Enllaços externs

* BPPA Arxivat 2007-04-04 a Wayback Machine. British Pitch and Putt Association
# Santa Marta

«Santa Marta» té aquests significats:
* Biografies: Marta de Betània, germana de Maria Magdalena i Llàtzer de Betània, considerada santa a diverses confessions cristianes
* Toponímia:
** Colòmbia: Santa Marta (Colòmbia), capital del departament del Magdalena
** Espanya:
*** Santa Marta de los Barros, municipi de la província de Badajoz, a Extremadura
*** Santa Marta del Cerro, municipi de la província de Segòvia, a Castella i Lleó
*** Santa Marta de Magasca, municipi de la província de Càceres, a Extremadura
*** Santa Marta de Tormes, municipi de la província de Salamanca, a Castella i Lleó
*** Cubillas de Santa Marta, municipi de la província de Valladolid, a Castella i Lleó
*** Església de Santa Marta
** Portugal: Santa Marta de Penaguião, municipi del districte de Vila Real (subregió del Douro, regió del Nord)
# Serra dels Fontanets

La Serra dels Fontanets és una serra situada als municipis de l'Albagés i Juncosa (Garrigues), amb una elevació màxima de 451,3 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Simon Loueckhote

Simon Loueckhote (districte tradicional de Fayaoué, Ouvéa, Nova Caledònia, 1957) és un polític canac de Nova Caledònia. Va ser educat per la tribu gatope de Voh, després a Koumac i finalment a Nova Caledònia. Es llicencià com a professor, però aviat es dedicà a la política com a company polític de Jacques Lafleur al RPCR, partit amb el qual fou elegit regidor de l'ajuntament d'Ouvéa de 1983 a 2001, i diputat del partit a les eleccions provincials de Nova Caledònia de 1989, 1995 i 1999. Fou president del Congrés de Nova Caledònia de 1989-1995 i 1998-2004.
Alhora fou suplent de Jacques Lafleur i fou escollit senador en substitució de Dick Ukeiwé de 1992 a 2002 en les files del Reagrupament per la República (RPR), i des del 2002 dins les llistes de la Unió pel Moviment Popular (UMP), enfrontant-se per l'escó al líder independentista Rock Wamytan. Fou un dels participants en la signatura dels Acords de Nouméa i també va lluitar contra l'esmena constitucional per a congelar el cens electoral del territori.
Ha estat membre de l'assemblea provincial de les Illes Loyauté (fins i tot la presidí el 1988-1989) des de la seva creació el 1985. També ha estat vicepresident de l'assemblea el 1995-1996 i sovint ha actuat en connivència amb el cap del LKS, Nidoïsh Naisseline, i amb el del FCCI, Cono Hamu, per a enfrontar-se als líders del FLNKS Robert Xowie i Néko Hnepeune.
El 2006 es va enfrontar a Jacques Lafleur i va decidir presentar la seva pròpia llista a les eleccions municipals de 2008 a Nouméa, on va obtenir 4 regidors. Després abandonà el Reagrupament-UMP per a fundar el seu propi partit, Moviment per la Diversitat, de caràcter anti-independentista però partidari d'una major autonomia i de la multiculturalisme a les institucions caledonianes. A les eleccions provincials de Nova Caledònia de 2009 aconseguí repetir la votació a les Illes Loyauté, on només va obtenir 960 vots (el 6,83% dels vots) i cap representació. El va obtenir un escó a l'Assemblea de la Província del Sud.

## Enllaços externs

* (francès) Fitxe biogràfica al Senat francès
* (francès) Bloc del seu partit polític Arxivat 2009-10-20 a Wayback Machine.
* (francès) Bloc polític de Simon Loueckhote
* (francès) Compte Facebook de Simon Loueckhote
| Precedit per: Albert Etuve | President del Congrés de Nova Caledònia 1989 - 1995 | Succeït per: Pierre Frogier |
| Precedit per: Harold Martin | President del Congrés de Nova Caledònia 1998 - 2004 | Succeït per: Harold Martin |